রাশিয়ায় হিন্দি শেখার উপর জোর! বড় বার্তা দিলেন রুশ মন্ত্রী

ওয়েব ডেস্ক : রাশিয়ার (Russia) সঙ্গে বাণিজ্যের কারণে ভারতের উপর শুল্ক চাপিয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। এই পরিস্থিতিতে ভারতের পাশেই দাঁড়িয়েছেন রুশ প্রেসিডেন্ট ভ্লাদিমির পুতিন (Vladimir Putin)। এবার ভারতের সঙ্গে সম্পর্ক আরও মজবুত করার জন্য পদক্ষেপ নিল মস্কো! এবার তাদের দেশে হিন্দি ভাষা পড়ানোর জন্য জোর দিল রাশিয়া।

রাশিয়ায় সংবাদসংস্থা TSS-কে দেওয়া এক সাক্ষাৎকারে রাশিয়ান ফেডারেশনের বিজ্ঞান এবং উচ্চ শিক্ষা দফতরের ডেপুটি মিনিসিটার কনস্ট্যান্টিন মোগিলেভস্কি (Konstantin Mogilevsky) জানিয়েছেন, আমরা চাই আমেদের দেশের পড়ুয়ারা হিন্দি ভাষা (Hindi Language) নিয়ে পড়াশোনা করুক। দেশে তরুণদের জন্য হিন্দি ভাষা শেখার সুযোগ আরও বেশি। রাশিয়ার একাধিক একাধিক বিশ্ববিদ্যালয়ে হিন্দি ভাষা পড়ানো হচ্ছে বলেও জানিয়েছেন তিনি।

আরও খবর : রাশিয়ার আমন্ত্রণ প্রত্যাখান করে পুতিনকে কিয়েভে ডাকলেন জেলেনস্কি!

মোগিলেভস্কি আরও জানিয়েছেন, রাশিয়ায় (Russia) বাড়ছে হিন্দি পড়ুয়া। মস্কোর পাশাপাশি সে দেশের একাধিক জায়গাগুলিতে হিন্দি শেখার সুযোগ বাড়ছে বলে জানিয়েছে সেদেশের সেন্ট পিটার্সবার্গ স্টেট এবং কাজান ফেডারেল বিশ্ববিদ্যালয়ও। এই বিষয়টিকে বেশ গুরত্বপূর্ণ বলে মনে করছে কূটনৈতিক মহল।

প্রসঙ্গত, রাশিয়া (Russia) থেকে তেল কেনার জন্য ভারতের উপর দু’দফায় ৫০ শতাংশ শুল্ক চাপিয়েছেন ট্রাম্প। ইউক্রেন ও রাশিয়ার মধ্যে সংঘর্ষ না থামলে সেই শুল্ক আরও বাড়ানো হবে বলে হুঁশিয়ারিও দিয়েছিলেন। এই পরিস্থিতিতে ভারত ও আমেরিকার মধ্যে সম্পর্ক তলানিতে এসে ঠেকেছে। এমন পরিস্থিতিতে রুশ মন্ত্রীর হিন্দি শেখা নিয়ে এমন বার্তাকে বেশ গুরুত্বপূর্ণ বলে মনে করছে বিশেষজ্ঞ মহল। উল্লেখ্য, ২০২২ সাল থেকে রাশিয়া থেকে তেল কেনা আমদানিকারক দেশগুলির মধ্যে অন্যতম হল ভারত। কিন্তু ভারতের উপর শুল্ক চাপানো নিয়ে ভারতের পাশেই দাঁড়িয়েছেন পুতিন। সম্প্রতি তাঁকে বলতে শোনা গিয়েছিল, ভারত ও চীনের সঙ্গে এমন ভাবে কথা বলা ঠিক নয়।

দেখুন অন্য খবর :

The post রাশিয়ায় হিন্দি শেখার উপর জোর! বড় বার্তা দিলেন রুশ মন্ত্রী first appeared on KolkataTV.