পিছু হটলেন স্ট্যালিন! তামিলনাড়ুতে নিষিদ্ধ হচ্ছে না হিন্দি

ওয়েব ডেস্ক: রাজ্যে হিন্দি ভাষাকে নিষিদ্ধ ঘোষণা করার পরিকল্পনা করেছিলেন। প্রবল বিতর্কের জেরে পিছু হটলেন হলেন তামিলনাড়ুর (Tamil Nadu) মুখ্যমন্ত্রী এম কে স্ট্যালিন (M K Stalin)। সূত্রের খবর, প্রস্তাবিত হিন্দি নিষিদ্ধকরণ বিল (Anti-Hindi Bill) পেশ করবে না তামিলনাড়ু সরকার। ওই বিল পেশের খবর প্রকাশ্যে আসতেই প্রবল বিতর্ক তৈরি হয়েছিল। সাংবিধানিক দিক থেকেও এই ধরনের বিলের বৈধতা প্রশ্নাতীত নয়।

তামিলনাড়ুর সরকার হিন্দি ভাষার ব্যবহার নিষিদ্ধ করার জন্য একটি বিল আনার প্রস্তুতি নিয়েছিল। ক্ষমতাসীন ডিএমকের মুখ্যমন্ত্রী এম কে স্ট্যালিন চলতি বিধানসভার অধিবেশনের শেষ দিনে বিল করতে পারেন বলে জানা গেছে। হিন্দু ভাষা নিষিদ্ধকরণ বিল পেশের খবর প্রকাশ্যে আসার পরই সোশাল মিডিয়ায় বিতর্ক শুরু হয়। বিরোধী শিবিরও আক্রমণ করে স্ট্যালিনকে। একটি ভাষাকে কার্যত নিষিদ্ধ ঘোষণা করে দেওয়াটা আদৌ সাংবিধানিক তো? সে নিয়েও প্রশ্ন উঠতে শুরু করেছিল।

আরও পড়ুন: দিল্লি হাইকোর্টের ভার্চুয়াল শুনানিতে আইনজীবীর চুম্বনের দৃশ্য ভাইরাল

বিতর্ক মাথাচাড়া দেওয়ায় তড়িঘড়ি ডিএমকের শীর্ষ নেতৃত্বের বৈঠক ডাকেন স্ট্যালিন। সেখানেই স্থির হয়, ওই বিল পেশ করা হবে না। ডিএমকের বর্ষীয়ান নেতা টিকেএস উলগানাথন বলছেন, “আমরা সংবিধানের আওতায় থেকেই সব সিদ্ধান্ত নেব। এমন কোনও সিদ্ধান্ত নেওয়া হবে না যাতে সংবিধান অমান্য করা হয়।” সূত্রের খবর, এখনই বিতর্কিত ওই বিল বিধানসভায় পেশ হবে না।

অন্য খবর দেখুন

The post পিছু হটলেন স্ট্যালিন! তামিলনাড়ুতে নিষিদ্ধ হচ্ছে না হিন্দি first appeared on KolkataTV.